УКАЗАНИЯ 
ЗА УТВЪРЖДАВАНЕ НА ТАРИФИТЕ ЗА ВЪЗНАГРАЖДЕНИЯТА, СЪБИРАНИ ОТ РЕГИСТРИРАНА ОРГАНИЗАЦИЯ ЗА КОЛЕКТИВНО УПРАВЛЕНИЕ НА АВТОРСКИ И СРОДНИ НА ТЯХ ПРАВА ИЛИ ЗА ТЕХНИ ИЗМЕНЕНИЯ И ДОПЪЛНЕНИЯ
1. Нормативна уредба:

Закон за авторското право и сродните му права /ЗАПСП/, Тарифа за таксите, събирани в системата на Министерство на културата.

2. Необходими документи:

2.1. проект на тарифа или проект за изменение или допълнение;

2.2. решение на компетентния орган на организацията за колективно управление на права за приемане на проекта по т. 1;

2.3. договор с Българската национална телевизия, Българското национално радио (в случаите, когато тарифата е за възнагражденията, дължими от посочените медии), споразумение с представителна организация на ползватели по чл. 94р, 3 или доказателства, че преговорите по чл. 94р, ал. 3 са завършили без споразумение;

2.4. декларация по чл. 94р, ал. 9, че за съответния начин на използване на съответната категория или вид права няма представителна организация на ползватели;

2.5. методика за определяне размера на предложените възнаграждения, съобразена с икономическата стойност на правата за конкретния вид използване, както и с икономическата стойност на услугите, предоставяни от организациите за колективно управление на права;

2.6. икономическа обосновка на проекта на тарифа или нейно изменение или допълнение;

2.7. документ за платена такса.

3. Подаване на документи:

Заявлението се подава лично, чрез лицензиран пощенски оператор или по електронен път с квалифициран електронен подпис. 
Таксата за разглеждане на документите е в размер на 92,03 евро и се заплаща по банков път по сметката на Министерство на културата IBAN: BG06 BNBG 96613000175501; BIC: BNBGBGSD, БНБ или чрез картово плащане. В първия случай, в платежния документ, като основание за плащане се посочва “за утвърждаване на тарифа за размера на възнагражденията, събирани от ОКУП"
Издадените заповеди на министъра на културата или на негов заместник при условията на делегирана компетентност, се получават лично, чрез упълномощено лице, чрез лицензиран пощенски оператор или чрез Системата за сигурна електронно връчване.
